गोरखपुर. दीन दयाल उपाध्याय यूनिवर्सिटी के हॉल में मंडलायुक्त, डीएम सहित कई अधिकारी नवनिर्वाचित ग्राम प्रधानों को उनकी जिम्मेदारी और योजनाओं की जानकारी दे रहे थे। लेकिन इस दौरान कई प्रधान सोते हुए मिले। अधिकारियों ने प्रधान की सभी जिम्मेदारी बता डालीं, लेकिन जब इन प्रधानों की आंख खुली तो बोले-साहब ने बताया है कि गांव में आशा क्या करती हैं।
अधिकारियों ने बताई जिम्मेदारी
केंद्र और राज्य सरकार की ओर से संचालित विभिन्न योजनाओं के बारे में जानकारी देने के लिए नव निर्वाचित ग्राम प्रधानों को बुलाया गया था। मंडलायुक्त पी गुरुप्रसाद ने कहा कि प्रधान का पद बहुत ही महत्वपूर्ण होता है। सरकार की योजनाओं को लागू कराना और देखरेख प्रधान की जिम्मेदारी होती है। डीएम रंजन कुमार ने भी प्रधानों को उनके काम के बारे में बताया।
आलस हुआ हावी
शुरू में तो सभी प्रधान एक्टिव नजर आए, लेकिन अधिकारियों के भाषण के साथ उनपर आलस हावी होने लगा। कई प्रधान झपकी लेने लगे। कइयों ने तो पूरा सेशन आंख खोले बिना ही बिता दिया। इनमें से कई प्रधानों से जब मीडिया ने पूछा कि उन्होंने क्या बताया गया तो चुप्पी साध गए। कुछ ने गोलमोल जवाब दिया तो कई एेसे भी मिले जिन्होंने कह दिया कि आशा के काम के बारे में उन्हें बताया गया है।
आगे की स्लाइड्स में देखिए, फोटोज...
hin_Deva hin_Deva hin_Deva hin_Deva hin_Deva hin_Deva